Rabiés

**Rabiés** inggih punika pinakit virus sané ngawinang énfalitis ring manusa lan mamalia sané liyanan. Punika manut lelintihan kabaos **hidrofobia** ("takut toya") santukan korbannyané panik yening kaicain cairan anggén nginum. Cecirén pangawit prasida ngranjing demam lan sensasi abnormal ring genah paparan. Cecirén puniki kasarengin antuk silih sinunggil utawi langkung gejala sekadi ring sor puniki: seneb, ngutah, gerakan kasar, rasa seneng sané nénten kakendali, takut ring toya, nénten prasida mindahang paham angga, paling, lan ruruh éling. Yening sampun medal gejala, pikolihnyané sujatinnyané setata padem. Periode galah pantaraning kontak pinakit lan ngawit gejala ketahné siki kantos tigang sasih nanging prasida mabinayan saking kirang saking awuku ngantos langkungan saking awarsa. Galah punika manut ring jarak sané patut kamargiang olih virus punika saraf perifer mangda prasida nyujur sistem saraf pusat.

Rabiés sané ngeranayang olih lyssavirus, ring sajeroning virus rabiés lan Lyssavirus lelawah Ostrali. Punika kasebar ritatkala buron sane keni infeksi negor utawi ngeregés manusa utawi buron sane lianan. Poos saking buron sané keni inféksi taler prasida ngirimang rabiés yening poos punika keni panyingakan, cangkem, utawi irung. Secara global, asu punika buron sané pinih sering kasarengin. Ring negara-negara sané asu ketahné madué gering, langkungan saking 99% kasus rabiés ring manusa inggih punika pikolih langsung saking tegor asu. Ring Amérika, tegoran lelawah inggih punika wit inféksi rabiés sané pinih sering ring manusa, lan kirang saking 5% kasus inggih punika saking asu. Rodent kapah pisan kainféksi rabiés. Pinakit niki wawu prasida kadiagnosis sesampun wénten gejala.

Program kontrol lan vaksinasi buron sampun ngirangin résiko rabiés saking asu ring makudang-kudang wewidangan ring jagaté. Sang sané ngamemunisasi sadurung ipun kapanggihin kaanjurang majeng ring sang sane madué résiko sane tegeh, rumasuk sane makarya sareng lelawah utawi sané nganggén galah sané suwé ring wewidangan jagat ring dija rabies sampun ketah. Ring jadma sanébsampun keni rabies, Vaksin rabies lan wénten imunoglobulin rabiés efektif ring nyegah pinakit yening jadma punika nampi perawatan sadurung ngawit gejala rabiés. Ngabasuh tegoran lan regésan salami 15 menit antuk sabun lan toya, poviton-odine, utawi déterjén prasida ngirangin akéh partikél virus lan minab akidik éféktif ring nyegah transmisi. , wantah patbelas jadma sané kadokumentasiang sampun prasida selamat saking inféksi rabiés sesampun nyihnayang gejala. Nanging, panilikan sané kamargiang ring warsa 2010 ring pantaraning populasi jadma ring Péru antuk lelintihan sané kalaporang mandiri saking siki utawi langkung tegoran saking lelawah vampir (sané kainféksi rabiés), manggihin saking 73 individu sané nglaporang gigitan lelawah sadurungnyané, pitung jadma madué antibodi (rVNA) nétralisasi virus rabiés. Santukan wantah asiki anggota saking sekaa puniki nglaporang vaksinasi sadurungnyané majeng rabiés, pikolih panilikan nyihnayang kasus inféksi sané sadurungnyané nénten kadokumentasiang lan réplikasi virus kasarengin antuk inféksi abortif. Puniki prasida nyihnayang yening jadma minab madué paparan virus tanpa perawatan lan nglimbakang antibodi alami pinaka pikolihnyané.

Rabiés ngawinang sawatara 59.000 jadma padem ring sajebag jagat nyabran warsané, sawatara 40% terjadi pada anak-anak dibawah umur 15 tahun. Langkung saking 95% manusa sané padem sangkaning rabiés wénten ring Afrika lan Asia. Rabiés wénten ring langkungan saking 150 negara lan ring makasami benua tiosan Antartika. Langkung saking 3 miliar jadma magenah ring wewidangan jagat ring dija wénten rabiés. Makudang-kudang negara, rumasuk Ostrali lan Jepang, taler akeh Éropa Kauh, nenten madué rabiés ring pantaraning asu. Akéh pulo ring Pasifik sané nénten madué kasus rabiés. Pinakit niki kaklasifikasiyang dados pinakit tropis tenkrungu.

## Pustaka